Waray-Waray News: Lomibao gintudlok komo bag-o nga hepe han LTO
Manila (3 February) -- Upat nga bag-o nga mga opisyal an iginpahimutang ha Department of Transportation and Communication (DOTC) ngan ha mga sanga hini nga mga ahensya.
Ginpahayag ni Executive Secretary Eduardo Ermita nga gintudlok ni Pangulo Gloria Macapagal-Arroyo an anay hepe han Philippine Police (PNP) nga hi Arturo Lomibao komo bag-o nga hepe han Land Transportation Office (LTO). Sasaliwanan niya hi LTO chief Alberto Suansing, nga gintudlok nga chairman han Land Transportation and Franchising Regulatory Board (LTFRB).
Hi Thomas Lantion naman han LTFRB an gintudlok komo DOTC undersecretary samtang an retirado nga police general Reynaldo Berroya an gintudlok nga executive director han MRT Line 3.
Ginlalauman nga an bago nga mga natudlok ha puwesto en magtitikang manerbihan ha ira katungdanan ha gilayon nga panahon. (PIA-Eastern Samar) [top]
war_Latn war_Latn war_Latn war_Latn war_Latn